สวัสดีคะ จะสอบถามว่า พอดีต้องเริ่มทานยาคุมแผงใหม่ แล้วลืมทานได้3วันแล้ว แบบนี้จะต้องหยุดทานก่อนละนับ28วันใหม่ค่อยเริ่มทานใหม่ หรือรอให้ประจำเดือนมาก่อนค่อยเริ่มทานใหม่คะ เพราะปกติ ประจำเดือนจะมาไม่ตรงกันในแต่ละเดือนคะ อาจจะมาก่อนหรือมาหลัง28วัน ต้องเริ่มทานแผงใหม่ แบบไหนคะ ? ขอบคะ
สวัสดีค่ะ หากลืมทานยาคุมกำเนิดไป 3 วัน เมื่อนึกออก ก็ให้รีบทานทันทีไปก่อน 1 เม็ด และทานเม็ดที่ต้องทานในวันนี้ตามเวลาเดิมอีก 1 เม็ดทั้งนี้ หากเป็นการลืมทานยาในแถวที่ 1 ของแผง คือช่วงเม็ดที่ 1-7 แนะนำให้ทานยาคุมฉุกเฉิน (หากมีเพศสัมพันธ์) ส่วนในวันต่อๆ ไป ก็ให้ทานวันละเม็ดต่อไปตามเวลาเดิมปกติ และควรงดการมีเพศสัมพันธ์ หรือใช้ถุงยางอนามัยร่วมด้วยไปก่อนหลังจากนี้ไปอย่างน้อย 7 วันหากเป็นการลืมทานยาในแถวที่ 2 ของแผง คือช่วงเม็ดที่ 8-14 นั้น ในวันต่อๆไป ก็ให้ทานวันละเม็ดต่อไปตามเวลาปกติ แต่ควรงดการมีเพศสัมพันธ์ หรือใช้ถุงยางอนามัยร่วมด้วยไปก่อนอย่างน้อย 7 วันเช่นกันแต่หากเป็นการลืมทานยาในแถวที่ 3 ของแผง คือช่วงเม็ดที่ 15-21 ในวันต่อๆ ไป ก็ให้ทานวันละเม็ดต่อไปตามเวลาปกติ และเมื่อถึงช่วงต้องเว้นระยะ 7 วัน (สำหรับยาคุมชนิด 21 เม็ด) แนะนำว่าไม่ต้องเว้นระยะ 7 วัน ให้นำแผงใหม่มาทานต่อเลย ทั้งนี้ ก็จะทำให้ประจำเดือนในรอบนี้ไม่มา แต่ก็ไม่ได้หมายความว่าจะต้องเกิดการตั้งครรภ์ขึ้น แต่หากเป็นชนิด 28 เม็ด เมื่อทานเม็ดที่เป็นฮอร์โมนครบ ก็ให้เริ่มแผงใหม่ต่อเช่นกัน ไม่ต้องทานเม็ดแป้งค่ะหรืออีกทางเลือกหนึ่ง คือรอให้ประจำเดือนมา แล้วจึงค่อนเริ่มทานยาแผงใหม่ โดยเมื่อเริ่มทานแล้ว ในช่วง 7 วันแรก ควรงดการมีเพศสัมพันธ์ หรือใช้ถุงยางอนามัยไปก่อน เพื่อรอให้ยาคุมได้เริ่มออกฤทธิ์ใหม่ค่ะ